Tarybos Reglamentas (EEB) Nr. 2300/76
1976 m. rugsėjo 20 d.
sudarantis Europos Bendrijų ir Kanados prekybos ir ekonominio bendradarbiavimo pagrindų susitarimą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi, norint pasiekti Bendrijos tikslus išorinių ekonominių santykių srityje, būtina, kad Europos ekonominė bendrija užbaigtų sudaryti Europos Bendrijų ir Kanados prekybos ir ekonominio bendradarbiavimo pagrindų susitarimą, pasirašytą 1976 m. liepos 6 d. Otavoje; kadangi tam tikros ekonominio bendradarbiavimo formos, numatytos Susitarime, viršija įgaliojimus imtis veiksmų, nurodytų bendrosios prekybos politikos srityje,
PRIĖMĖ ŠĮ REGLAMENTĄ:
1 straipsnis
Europos ekonominės bendrijos vardu sudaromas Europos Bendrijų ir Kanados prekybos ir ekonominio bendradarbiavimo pagrindų susitarimas.
Susitarimo tekstas pridedamas prie šio reglamento.
2 straipsnis
Pagal Susitarimo VIII straipsnį Tarybos pirmininkas padaro pranešimą, kad procedūras, reikalingas Susitarimui įsigalioti, Europos ekonominė bendrija užbaigė [2].
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. rugsėjo 20 d.